b'\n_START_ARTICLE_\nAlbag\n_START_PARAGRAPH_\nAlbag o Albaq foren dos districtes del Vaspurakan, coneguts com a Gran i Petit Albag. El Gran Albag, al nord, estava format per la primera part de la vall del riu Albaq a la riba del qual hi havia la capital Adamakert o Hadamakert. Limitava al nord amb el Anzakhi Tsor, a l\'oest amb el Terpatuniq al sud amb l\'Aqe (zona central entre els dos Albag) i a l\'est amb el Zarehavan. El Petit Albag al sud, era la segona part de la vall del riu i la fortalesa principal era la de Zelmar. Limitava al nord amb l\'Aqe, al sud amb l\'Aitvanq i Motolanq, a l\'est el Vorsiranq o Orsiranq i a l\'oest el Tshauq._NEWLINE_L\'Albag fou saquejat per l\'emir de Manazkert Ala al-Djahapi el 850. Yusuf ben Abu Said ben Marwazi va entrar al districte d\'Albag el 851 i va acampar a Adamakert saquejant la regi\xc3\xb3 per\xc3\xb2 la princesa Rhipsime Bagratuni, dona del pr\xc3\xadncep de Vaspurakan, li va oferir regals i li va assegurar la lleialtat dels Ardzruni (que al\xc2\xb7legaven que nom\xc3\xa9s es queixaven dels alts impostos) i Yusuf va evacuar el pa\xc3\xads._NEWLINE_El 852 Bogha al-Khabir es va llan\xc3\xa7ar contra Gurgen Ardzruni, germ\xc3\xa0 del pr\xc3\xadncep Ashot del Vaspurakan. Gurgen es va refugiar al Orsitaniq (al Albag) a la vila de Thov a la vall del Arianlidj (Llac de la Sang). Gurgen va encarregar a sa mare Rhipsime de negociar, per\xc3\xb2 no va reeixir i finalment va haver de presentar combat que va guanyar. Llavors va demanar audi\xc3\xa8ncia a Bogha i aquest el va recon\xc3\xa8ixer com a pr\xc3\xadncep de Vaspurakan al lloc de son germ\xc3\xa0 Ashot. Nom\xc3\xa9s proclamat Bogha va fer tra\xc3\xafci\xc3\xb3 i el va fer agafar i carregar de cadenes i el va enviar a Samarra junt amb la mare Rhipsime._NEWLINE_El 887 a la mort del pr\xc3\xadncep Grigor Derenik l\'Albag va passar al seu fill petit Gurgen. Vers el 901 Gurgen (que estava com a ostatge pel seu germ\xc3\xa0 gran el pr\xc3\xadncep Sargis a la cort de l\'emir d\'Arran Afshin al-Sadj, junt amb el nakharar Shahpuh Amatuni) es va escapar de Bardaa i va tornar a Vaspurakan. Furi\xc3\xb3s Afshin va marxar contra Van. Sargis i els seus germans Gagik i Gurgen es van retirar cap al petit Albag. Afshin va anar en persona al Albag en persecuci\xc3\xb3 dels pr\xc3\xadnceps. Va arribar fins al sud, a Adamakert; a prop d\'all\xc3\xa0, a Kakenik, s\'havia fet fort el pr\xc3\xadncep Sargis. Afshin hi va enviar al seu eunuc Hivor. Es va lliurar un combat de resultat incert, ja que l\'historiador Tom\xc3\xa0s Ardzruni diu que van ser derrotats, fets presoners i morts mentre que l\'anomena\'t "el continuador de Tom\xc3\xa0s" diu que els musulmans es van retirar. Afshin va deixar guarnicions al Vaspurakan i va tornar a Bardaa per\xc3\xb2 va morir el mar\xc3\xa7 del 901._NEWLINE_Mort Sargis el 904 l\'Albag va quedar integrat en el principat de son germ\xc3\xa0 Gurgen que es va establir a Adamakert i va lluitar contra els musulmans a la Gordiene._NEWLINE_Vers el 938 o poc despr\xc3\xa9s els dailemites van arribar fins a la regi\xc3\xb3 i van saquejar Adamakert i l\'Albag, estenent-se fins a l\'Antzevatsiq.'